**Memoriu de prezentare pentru proiectul**

**“Amplasare linie de curățare pentru benzi din oțeluri inoxidabile”**

**(Linia DG2)**

Întocmit conform Anexei nr. 5E a Legii nr. 292 / 2018

**Cuprins**

[I. Denumirea proiectului 3](#_Toc870008)

[II. Titular 3](#_Toc870009)

[III. Descrierea caracteristicilor fizice ale întregului proiect: 3](#_Toc870010)

[a. Un rezumat al proiectului 3](#_Toc870011)

[b. Justificarea necesității proiectului 4](#_Toc870012)

[c. Valoarea investiției 4](#_Toc870013)

[d. Perioada de implementare propusă 4](#_Toc870014)

[e. Planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente) 4](#_Toc870015)

[f. O descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcție etc.) 4](#_Toc870016)

[f.1. Profilul și capacitățile de producție 4](#_Toc870017)

[f.2. Descrierea instalației și a fluxurilor tehnologice existente pe amplasament (după caz) 4](#_Toc870018)

[f.3. Descrierea proceselor de producție ale proiectului propus, în funcție de specificul investiției, produse și subproduse obținute, mărimea, capacitatea 4](#_Toc870019)

[f.4. Materiile prime, energia și combustibilii utilizați, cu modul de asigurare a acestora 6](#_Toc870020)

[f.5. Racordarea la rețelele utilitare existente în zonă 6](#_Toc870021)

[f.6. Descrierea lucrărilor de refacere a amplasamentului în zona afectată de execuția investiției: 7](#_Toc870022)

[f.7. Căi noi de acces sau schimbări ale celor existente 7](#_Toc870023)

[f.8. Resursele naturale folosite în construcție și funcționare 7](#_Toc870024)

[f.9. Metode folosite în construcție 7](#_Toc870025)

[f.10. Planul de execuție, cuprinzând faza de construcție, punerea în funcțiune, exploatare, refacere și folosire ulterioară 7](#_Toc870026)

[f.11. Relația cu alte proiecte existente sau planificate 8](#_Toc870027)

[f.12. Detalii privind alternativele care au fost luate în considerare 8](#_Toc870028)

[f.13. Alte activități care pot apărea ca urmare a proiectului (de exemplu, extragerea de agregate, asigurarea unor noi surse de apă, surse sau linii de transport al energiei, creșterea numărului de locuințe, eliminarea apelor uzate și a deșeurilor) 9](#_Toc870029)

[f.14. Alte autorizații cerute pentru proiect 9](#_Toc870030)

[IV. Descrierea lucrărilor de demolare necesare 9](#_Toc870031)

[V. Descrierea amplasării proiectului 9](#_Toc870032)

[VI. Descrierea efectelor semnificative posibile asupra mediului ale proiectului 10](#_Toc870033)

[(A) Surse de poluanți și instalații pentru reținerea, evacuarea și dispersia poluanților în mediu 10](#_Toc870034)

[a. Protecția calității apelor 10](#_Toc870035)

[b. Protecția aerului 11](#_Toc870036)

[c. Protecția împotriva zgomotului și vibrațiilor 11](#_Toc870037)

[d. Protecția împotriva radiațiilor 12](#_Toc870038)

[e. Protecția solului şi a subsolului: 12](#_Toc870039)

[f. Protecția ecosistemelor terestre şi acvatice 13](#_Toc870040)

[g. Protecția așezărilor umane şi a altor obiective de interes public 13](#_Toc870041)

[h. Prevenirea și gestionarea deșeurilor generate pe amplasament în timpul realizării proiectului / în timpul exploatării, inclusiv eliminarea 13](#_Toc870042)

[i. Gospodărirea substanțelor și preparatelor chimice periculoase: 15](#_Toc870043)

[(B) Utilizarea resurselor naturale, în special a solului, a terenurilor, a apei şi a biodiversității 16](#_Toc870044)

[VII. Descrierea aspectelor de mediu susceptibile a fi afectate în mod semnificativ de proiect 16](#_Toc870045)

[VII.1. Impactul asupra populației, biodiversității conservarea habitatelor naturale etc. 16](#_Toc870046)

[VII.2. Extinderea impactului (zona geografică, populației / habitatelor / speciilor afectate) 17](#_Toc870047)

[VII.3. Magnitudinea şi complexitatea impactului 17](#_Toc870048)

[VII.4. Probabilitatea impactului 18](#_Toc870049)

[VII.5. Durata, frecvența și reversibilitatea impactului 18](#_Toc870050)

[VII.6. Măsurile de evitare, reducere/ameliorare a impactului semnificativ asupra mediului 18](#_Toc870051)

[VII.7. Natura transfrontalieră a impactului 18](#_Toc870052)

[VIII. Prevederi pentru monitorizarea mediului 18](#_Toc870053)

[IX. Legătura cu alte acte normative și/sau planuri / programe / strategii / documente de planificare 19](#_Toc870054)

[X. Lucrări necesare organizării de șantier 19](#_Toc870055)

[XI. Lucrări de refacere a amplasamentului la finalizarea investiției, în caz de accidente şi/sau la încetarea activității, în măsura în care aceste informații sunt disponibile 21](#_Toc870056)

[XI.1. Lucrările propuse pentru refacerea amplasamentului la finalizarea investiției, în caz de accidente şi/sau la încetarea activității: 21](#_Toc870057)

[XI.2. Aspecte referitoare la prevenirea şi modul de răspuns pentru cazuri de poluări accidentale: 22](#_Toc870058)

[XI.3. Aspecte referitoare la închiderea/dezafectarea/demolarea instalației: 22](#_Toc870059)

[XI.4. Modalități de refacere a stării inițiale/reabilitare în vederea utilizării ulterioare a terenului 23](#_Toc870060)

[XII. Anexe – Piese desenate 23](#_Toc870061)

[XIII. Incidența prevederilor Art. 28 din OUG nr. 57/2007 23](#_Toc870062)

[XIV. Proiecte care se realizează pe ape sau au legătură cu apele 24](#_Toc870063)

[XV. Criteriile prevăzute în Anexa nr. 3 la Legea nr. 292 / 2018 24](#_Toc870064)

# I. Denumirea proiectului

Linia de curățare pentru benzi din oțeluri inoxidabile (Linia DG2) va fi amplasată în Municipiul Târgoviște, Șoseaua Găești, Nr. 16, Județul Dâmbovița pe amplasamentul OȚELINOX SA.

# II. Titular

* Numele: OȚELINOX SA;
* Adresa poștală: Municipiul Târgoviște, Șoseaua Găești, Nr. 16, Județul Dâmbovița;
* Numărul de telefon, de fax și adresa de e-mail, adresa paginii de internet:
  + Tel.: 0245.209.493; Fax: 0245.611.230;
  + e-mail: [hse@otelinox.ro](mailto:hse@otelinox.ro); web-site: <http://www.otelinox.com>;
  + Nr. înregistrare la Registrul Comerțului: J15/288/1991;
  + Cod Unic Înregistrare: RO921641.
* Reprezentant legal:
  + Know Kook PARK – Director General.
* Persoane de contact:
  + Răzvan CIOMÂRTAN – Șef Echipă Internă de Prevenire și Protecție;
  + Nicoleta ZEGHERU – Inginer Ecolog;
  + Sorina PÎSLARU – Responsabil de Mediu.

# III. Descrierea caracteristicilor fizice ale întregului proiect:

## a. Un rezumat al proiectului

Amplasamentul proiectului se află în intravilanul Municipiului Târgoviște, în Unitatea Teritorială de Referință nr. 36 - Zona destinată unităților industriale, depozitare și transport, conform Planului Urbanistic General al Municipiului Târgoviște, aprobat prin Hotărârea Consiliului Local nr. 9/Ianuarie 1998 și prelungit conform OUG nr. 51/21.06.2018 pentru modificarea Legii nr. 350/2001 privind amenajarea teritoriului și urbanismul și pentru prorogarea unor termene, prin Hotărârea Consiliului Local Târgoviște nr. 239/29.06.2018.

Forma de proprietate: Proprietate particulară. Nr. cadastral 80872, Carte Funciară 80872.

Vecini:

* Nord: ERDEMIR ROMÂNIA SRL . • Sud: AGROMET SA (teren agricol).
* Est: DN72A (COS Târgoviște SA). • Vest: AGROMET SA (teren agricol).

OȚELINOX SA este singurul producător de table și benzi din oțel inoxidabil laminate la rece din România și Europa de Est. Societatea produce oțel inoxidabil de înaltă precizie - benzi late (cod CAEN 2410) si înguste (cod CAEN 2432) din oțeluri inoxidabile, cu grosimi cuprinse între 0,075 și 0,8 mm și lățimi între 415 și 1320 mm.

Produsele realizate sunt exportate în Europa, dar și în Asia și America de Nord.

Linia de curățare pentru benzi din oțeluri inoxidabile (DG2) va fi amplasată în Hala existentă SBTOI (fosta Secție Laminorul nr. 3), în cadrul Secției Tratamente Termice, din incinta OȚELINOX SA Târgoviște, în traveea E - F’, în zona stâlpilor 20 ÷ 24.

În noua linie de curățare (DG2) se va îndepărta pelicula de ulei de laminare (stratul superficial de ulei) de pe suprafața benzilor din oțel inoxidabil, rămasă după operația de laminare la rece. [După cum se cunoaște, uleiul este utilizat în timpul procesului de laminare la rece, în liniile ZM1, ZM2 și ZM3, pentru lubrifierea și răcirea benzilor din oțel inoxidabil]. În zona de degresare au loc operațiile de prespălare a benzii cu apă fierbinte utilizându-se un sistem de spray-uri, degresarea propriu-zisă (prin perierea suprafeței în prezența agentului de degresare), clătirea în cascadă a suprafeței cu apă demineralizată, uscarea benzii într-un uscător echipat cu un sistem de recirculare. Umezeala care încă rămâne pe suprafața benzii este îndepărtată folosind aer fierbinte direcționat către bandă cu ajutorul duzelor.

Pentru realizarea proiectului, OȚELINOX SA a solicitat și obținut Certificatul de Urbanism nr. 1129 din 19.11.2018, emis de Primăria Municipiului Târgoviște.

## b. Justificarea necesității proiectului

Investiția este necesară și oportună din următoarele considerente:

OȚELINOX are comenzi de la clienți care implică doar livrări de benzi din oțel inoxidabil degresate și fără tratament termic. În prezent, acest material este obținut în linia BA2, prin utilizarea secțiunii de degresare, fără ca banda să mai tranziteze zona cuptorului de tratament termic.

Acest proces va fi preluat de noua linie de curățare DG2, degrevându-se astfel linia BA2.

Prin realizarea liniei DG2 se va crește capacitatea de producție cu până la 17.000 tone pe an.

Operații similare de curățare se realizează și în următoarele linii: DG, BA1 și BA2.

## c. Valoarea investiției

4.800.000 Euro.

## d. Perioada de implementare propusă

1 (un) an de la obținerea Autorizației de construire.

## e. Planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente)

A se vedea Capitolul XII. Anexe – Piese desenate.

## f. O descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcție etc.)

Din punct de vedere constructiv:

* Hala existentă este realizată pe o structură din stâlpi și grinzi metalice.
* Închiderile sunt realizate din panouri tip sandwich pentru pereți, iar tâmplăria este metalică.
* Acoperișul este realizat din tablă, termoizolație și hidroizolație.
* Linia care se va monta în hală este fabricată în principal din structuri din oțeluri carbon și inoxidabile.
* Linia va fi amplasată pe un sistem de fundații, canale, platforme de deservire, etc. din beton armat și protejate anticoroziv.
* Lângă linie va fi o cuvă deschisă în care se vor monta echipamentele de recirculare aferente.

Prezentarea elementelor specifice (caracteristice) proiectului propus:

### f.1. Profilul și capacitățile de producție

Linie de procesare benzi din oțeluri inoxidabile.

Capacitate de curățare: 17.000 tone/an.

### f.2. Descrierea instalației și a fluxurilor tehnologice existente pe amplasament (după caz)

A se vedea Autorizația Integrată de Mediu nr. 9 / 30.10.2017, Capitolul 8.

### f.3. Descrierea proceselor de producție ale proiectului propus, în funcție de specificul investiției, produse și subproduse obținute, mărimea, capacitatea

În procesul de laminare, benzile din oțel inoxidabil sunt răcite cu ulei. Degresarea are drept scop îndepărtarea stratului superficial de ulei de pe suprafața benzilor de oțel inoxidabil, rămas după operația de laminare.

* Etapele procesului tehnologic de degresare:
* prespălarea benzii cu apă caldă (75°C), utilizându-se un sistem de spray-uri (presiune ~15 bar);
* degresarea propriu**-**zisă (prin perierea suprafeței în prezența agentului de degresare) - se realizează cu soluție alcalină (BONDERITE C**-**AK 301 și C-AD 0688-2, etc.);
* clătirea în cascadă a suprafeței – cu apă demineralizată;
* uscarea benzii în uscător echipat cu un sistem de recirculare; umezeala care încă rămâne pe suprafața benzii este îndepărtată folosind aer fierbinte direcționat către bandă cu ajutorul duzelor.
* Caracteristici zonă de degresare:

| Volume bazine de degresare | | | | Viteză  bandă | Consum soluție de degresare |
| --- | --- | --- | --- | --- | --- |
| Bazin de degresare  Sprayuri | Bazin de periere | Curățare prin spreyere | Bazine de clătire |
| 6,3 m3 | 10,6 m3 | 5,1 m3 | 3 buc. x 3 m3 | 5 ÷ 60 m/min | 15 t/an |

* Caracteristici tehnice Linie de curățare benzi din oțeluri inoxidabile:
* materialul benzii: oțel inoxidabil din seriile AISI 200, 300 şi 400;
* grosime bandă: 0,075 ÷ 0,8 mm;
* lățime bandă: 415 ÷ 1320 mm;
* diametru rulouri: Φ interior = 610 mm, Φ exterior = 800 mm;
* greutate maximă rulou: 25 t;
* gabarit: ~49 m x 9 m;
* viteza de lucru: 0 ÷ 60 m/min;
* Tip linie de curățare: linie continuă.
* Echipamente principale, amplasate în flux (linie):

|  |  |
| --- | --- |
| 1. derulor bandă; 2. sistem centrare bandă; 3. foarfecă pentru tăierea benzii; 4. mașină de sudat; 5. sistem de role tracțiune tip S; 6. secțiuni de spălare / stropire cu apă demineralizată; | 1. secțiuni periere și spray cu soluție alcalină; 2. secțiuni de stoarcere cu role cauciucate; 3. perechi de role de antrenare a benzii; 4. uscător cu aer cald; 5. sistem de role de tracțiune tip S; 6. foarfecă pentru tăierea benzii; 7. înfășurător bandă; |

* Echipamente de deservire aferente:
* echipamente pentru încărcare / descărcare rulouri la începutul / sfârșitul liniei, pentru alimentarea cu rulouri de prelucrat, respectiv evacuarea rulourilor finite, rampe pentru depozitare rulouri;
* dispozitiv pentru demontarea / montarea acestora în linie, amplasat lângă linie pentru schimbarea rolelor din zona de curățare;
* sisteme de recirculare pentru soluțiile din băi, compuse din recipiente pentru depozitare / recirculare, pompe, rețele de conducte din oțel inoxidabil sau oțel carbon, aparatura de măsură și control, etc.
* sistem pentru extragerea uleiurilor din apele și soluțiile uzate. Uleiurile uzate rezultate se vor colecta separat pentru a fi valorificate la societăți autorizate specializate;
* filtre cu suport textil pentru extragerea impurităților solide din ape, amplasate pe circuitele de fluide; un filtru în funcțiune / un filtru rezervă;
* băile și echipamentele din secțiunea de curățare vor fi capsulate;
* sistem de ventilație & ventilator (pentru captarea aerului umed) și scruber (pentru purificarea aerului – pentru a crește confortul operatorului linei);
* sistem de măsurare a concentrației și de dozare automată a soluției alcaline pentru menținerea concentrației soluției de curățare la parametrii proiectați;
* stație de preparare apă demineralizată necesară în fluxul tehnologic pentru curățarea benzii.
* Produse și subproduse obținute: Benzi din oțel inoxidabil degresate.
* Capacitatea de producție: Capacitatea de producție poate crește cu până la 17.000 to/an.

### f.4. Materiile prime, energia și combustibilii utilizați, cu modul de asigurare a acestora

**i. Materii prime:**

* benzi din oțeluri inoxidabile: 17.000 to/an;
* apă demineralizată: 5.000 m3/an;
* soluție alcalină (Bonderite C-AK 301: ~14,6 to/an; Bonderite C-AD 0688-2: ~0,4 to/an);
* folie (interspiră) de plastic: ~5,7 to/an; hârtie (interspiră): ~4,5 to/an.

**ii. Energie:**

* energia electrică: va fi asigurată din rețeaua de energie electrică existentă, prin intermediul unui branșament;
* energia termică (abur): va fi asigurată de centrala termică; combustibil utilizat: gaze naturale.

**iii. Combustibili:**

* motorină pentru mijloacele de transport materii prime & auxiliare și produse finite;
* gaze naturale consumate de Centrala Termică: cca. 480.000 Nm3/an pentru producerea aburului necesar liniei de degresare DG2.

### f.5. Racordarea la rețelele utilitare existente în zonă

**i. Alimentarea cu apă**

* i.1. Alimentarea cu apă potabilă:

Alimentarea cu apă potabilă va fi asigurată din rețeaua de apă potabilă existentă a OȚELINOX SA, prin intermediul unui branșament. Q = 3 m3/h.

* i.2. Alimentarea cu apă tehnologică

Apa tehnologică va fi asigurată din rețeaua de apă tehnologică existentă, prin intermediul unui branșament. Apa va fi utilizată pentru prepararea apei demineralizate în stația de demineralizare proiectată. Sistemul de spray-ere tablă: Debitul total prin duzele spray este 300 m3/h. Randamentul de recirculare al apei pentru spray-uri este de aproximativ 98 - 99%. Se adaugă, pentru completare, 2 m3/h apă demineralizată.

Nu se folosește apă pentru răcirea utilajelor.

**ii. Evacuarea apelor**

Rețelele de canalizare (pentru apele uzate menajere, apele uzate tehnologice şi apele pluviale) există deja pe amplasament și nu sunt prevăzute modificări ale acestora.

* ii.1. Evacuare ape uzate menajere

Apele uzate menajere provenite de la grupurile sanitare sunt deja preluate de rețeaua de canalizare menajeră existentă și colectate în Chesonul SP2, ulterior fiind pompate în Chesonul SP1.

* ii.2. Evacuare ape uzate tehnologice

Apele uzate tehnologice rezultate din procesul de curățare a benzilor din oțel inoxidabil în cadrul liniei DG2 (spălare, degresare, clătire) vor fi preluate în rețeaua de canalizare a societății. Alături de alte ape uzate tratate și de apele menajere, acestea ajung în Chesonul SP1. Respectându-se condițiile de evacuare impuse prin NTPA-002, din Chesonul SP1 apele uzate ale societății ajung în Stația de Epurare Târgoviște Sud (aflată în administrarea Companiei de Apă Târgoviște-Dâmbovița SA), unde vor fi epurate final. Compania de Apă Târgoviște-Dâmbovița SA epurează toate apele uzate înainte de a le deversa în emisar.

* ii.3. Evacuarea apelor pluviale

Apele pluviale colectate de pe amplasament se evacuează deja în rețeaua de canalizare ape pluviale existentă.

**iii. Alimentarea cu energie electrică**

Energia electrică va fi asigurată din rețeaua electrică existentă, de la tabloul general de distribuție. Puterea instalată este de cca. 1050 KVA.

Consum de energie electrică la capacitatea proiectată estimat: aproximativ 675 MW/an.

**iv. Alimentarea cu abur tehnologic**

Linia DG2 nu va fi conectată la rețeaua de distribuție a gazelor naturale. Totuși, această linie va conduce la creșterea consumului de gaze naturale, deoarece va utiliza abur tehnologic produs la Centrala Termică (cu 4 cazane) existentă deja pe amplasament.

Consumul de gaze naturale estimat: cca 160 Nm3/h (480.000 Nm3/an), la o presiune de ~10 bar.

Consum de abur pentru încălzirea soluției de spălare: 5.700 to/an din rețeaua existentă.

**v. Aer comprimat**

Aerul comprimat va fi asigurat din rețeaua existentă. Consumul de aer va fi de 200 Nm3/h.

Aerul va fi livrat în rețea la presiunea de 4 bari.

**vi. Salubritate**

În perioada de realizare a lucrărilor proiectate, executantul/constructorul are obligația de a asigura salubrizarea zonei aferente obiectivului, pe toată perioada realizării proiectului.

### f.6. Descrierea lucrărilor de refacere a amplasamentului în zona afectată de execuția investiției:

Activități de curățare și refacere a amplasamentului la finalizarea lucrărilor:

* evacuarea de pe amplasament a tuturor amenajărilor, dotărilor cu caracter temporar, echipamentelor și utilajelor, surplusul de materiale, ambalaje, deșeuri, precum și desființarea organizării de șantier și a căilor de acces provizorii;
* colectarea deșeurilor și evacuarea lor de pe amplasament în scopul valorificării sau eliminării.

### f.7. Căi noi de acces sau schimbări ale celor existente

Nu este cazul. Se vor folosi căile de acces existente din incinta OȚELINOX SA care au lățimi corespunzătoare circulației din ambele sensuri. Drumul de acces spre hala existentă în care se va amplasa linia de curățare benzi din oțeluri inoxidabile are o lățime standard de ~5 m.

### f.8. Resursele naturale folosite în construcție și funcționare

• În perioada de **construcție**: Resursele naturale pentru realizarea fundațiilor pe care vor fi amplasate echipamentele liniei de curățare pentru benzi din oțeluri inoxidabile sunt: agregate minerale (nisip, pietriș, diferite granulații) provenite din cariere și balastiere autorizate. Aprovizionarea cu agregate minerale se va realiza din instalațiile furnizorilor autorizați specializați. Transportul agregatelor minerale se va efectua cu mijloacele de transport autorizate ale furnizorilor.

• În perioada de **funcționare**: Obiectivul proiectat va folosi sursele de apă subterană pentru prepararea apei demineralizate necesară în fluxul tehnologic și rețeaua de evacuare a apelor uzate existente prin intermediul unor branșamente, existente deja pe amplasament.

### f.9. Metode folosite în construcție

Având în vedere natura și complexitatea acestui proiect, se va utiliza tehnologia tipică de execuție a lucrărilor de construcții-montaj echipamente linie de curățare pentru benzi din oțeluri inoxidabile.

Se vor utiliza metode convenționale și tradiționale de lucru: săpături mecanizate, turnare beton armat în fundații, amplasare utilaje tehnologice.

### f.10. Planul de execuție, cuprinzând faza de construcție, punerea în funcțiune, exploatare, refacere și folosire ulterioară

**În perioada de execuție a lucrărilor:**

* se sparge pardoseala în zona în care se construiesc fundațiile;
* execuția fundațiilor de beton armat și a canalelor tehnologice pentru conducte și cabluri:
  + trasarea generală a conturului gropii pentru fundație;
  + execuție mecanică săpătură generală pentru fundație la adâncimea de -3,50 m faţă de cota pardoselii existente (±0,00) pentru radierul general;
  + execuție pernă din loess rezultat din excavații, compactată la un grad de compactare de min. 95% Proctor;
* execuția fundațiilor pentru instalarea utilajelor și a structurii pentru susținerea liniei de curățare pentru benzi din oțeluri inoxidabile;
* execuția structurilor metalice de susținere a conductelor și echipamentelor;
* montarea echipamentelor și conductelor;
* racordarea la rețelele de utilități existente (apă, evacuare ape uzate, energie electrică, abur și aer comprimat);
* refacerea pardoselii betonate;
* activități de curățare și refacere a amplasamentului:
  + evacuarea de pe amplasament a tuturor amenajărilor, dotărilor cu caracter temporar, echipamentelor și utilajelor, surplusul de materiale, ambalaje, deșeuri, precum și desființarea împrejmuirii și a căilor de acces provizorii;
  + colectarea deșeurilor și evacuarea de pe amplasament în scopul valorificării sau eliminării;
* punerea în funcțiune a liniei de curățare pentru benzi din oțeluri inoxidabile:
  + executarea probelor tehnologice și a testului de performanță a instalației;
  + funcționarea instalației conform specificațiilor furnizorilor de echipamente.

**În perioada de funcționare a investiției**, etapele procesului tehnologic sunt:

* aprovizionarea cu materii prime și auxiliare;
* prespălarea benzii cu apă fierbinte utilizându-se un sistem de spray-uri;
* degresarea propriu-zisă cu soluții slab alcaline (Bonderite C-AK 301 & Bonderite C-AD 0688-2 etc.);
* clătirea în cascadă a suprafeței benzii – cu apă demineralizată;
* uscarea benzii – într-un uscător echipat cu sistem de recirculare; umezeala care încă rămâne pe suprafața benzii se va îndepărta folosind aer fierbinte direcționat către bandă cu ajutorul duzelor;
* inspecția benzilor.

### f.11. Relația cu alte proiecte existente sau planificate

Pe amplasamentul situat în Municipiul Târgoviște, Șoseaua Găești, Nr. 16, Județul Dâmbovița, OȚELINOX SA desfășoară activități reglementate de Autorizația Integrată de Mediu nr. 9 / 2017, emisă de APM Dâmbovița.

Proiectul propus va asigura complementaritatea activităților existente / propuse, astfel încât să nu existe un efect cumulativ al impactului asupra factorilor de mediu (apă, aer, sol).

### f.12. Detalii privind alternativele care au fost luate în considerare

Linia de curățare pentru benzi din oțeluri inoxidabile se va amplasa în hala existentă din incinta OȚELINOX SA. Luându-se ca punct de referință situația actuală, s-au analizat alternativele următoare:

* + realizarea investiției în hala existentă și
  + realizarea investiției într-o hală nouă.

În urma evaluării celor două alternative, **s-a ales varianta realizării investiției în hala existentă** din următoarele considerente:

* alegerea locației în cadrul halei existente implică timp și costuri reduse în comparație cu investițiile care ar fi fost necesare în cazul unei construcții noi;
* organizarea spațiului din incinta halei existente nu va crea presiuni asupra factorilor de mediu;
* se va utiliza infrastructura existentă privind utilitățile, căile de acces, comunicațiile etc.;
* fluxurile se vor organiza astfel încât să se scurteze timpii și traseele de transfer pentru materii prime, auxiliare și produse finite.

Alternativa propusă este optimă din punct de vedere al productivității și impactului produs asupra mediului, deoarece permite:

* utilizarea rațională a resurselor de apă și energie;
* realizarea amenajărilor pentru depozitarea în condiții de siguranță a materiilor prime, auxiliare, produse finite;
* asigurarea unei infrastructuri de mediu pe amplasament funcționale și adaptabile în contextul funcționării investiției;
* aplicarea de măsuri de reducere a consumului de apă necesară în proces, pentru încadrarea în recomandările celor mai bune tehnici disponibile;
* dotarea instalației cu sisteme de tratare și dispersie a emisiilor, pentru conformarea cu cerințele privind protecția mediului și cu cerințele de calitate, sănătate și securitate în muncă;

Alternativa aleasă este sustenabilă din punct de vedere tehnico-economic și nu va avea un impact suplimentar semnificativ asupra mediului.

### f.13. Alte activități care pot apărea ca urmare a proiectului (de exemplu, extragerea de agregate, asigurarea unor noi surse de apă, surse sau linii de transport al energiei, creșterea numărului de locuințe, eliminarea apelor uzate și a deșeurilor)

Modul de eliminare a apelor uzate și a deșeurilor sunt prezentate în capitolele Memoriului de prezentare.

### f.14. Alte autorizații cerute pentru proiect

Alte avize / acorduri / autorizații cerute pentru proiect prin Certificatul de Urbanism:

* Securitate la incendiu (dacă este cazul);
* Sănătatea populației;
* Verificarea proiectului conform Legea nr. 10/1995, republicată (conform Legii nr. 177/2015 pentru modificarea și completarea Legii nr. 10/1995 privind calitatea în construcții; expertiza tehnică ce va face referire la rezistența și stabilitatea clădirii în ansamblu (dacă este cazul);
* Acordul Inspectoratului Județean în Construcții Dâmbovița (dacă este cazul);

# IV. Descrierea lucrărilor de demolare necesare

* IV.1. Planul de execuție a lucrărilor de demolare, de refacere şi folosire ulterioară a terenului: -
* IV.2. Descrierea lucrărilor de refacere a amplasamentului: -
* IV.3. Căi noi de acces sau schimbări ale celor existente, după caz: -
* IV.4. Metode folosite în demolare: -
* IV.5. Detalii privind alternativele care au fost luate în considerare: -
* IV.6. Alte activități care pot apărea ca urmare a demolării (de exemplu, eliminarea deșeurilor): -

Nu este cazul. Proiectul nu prevede lucrări de demolare.

# V. Descrierea amplasării proiectului

**V.1. Distanta faţă de granițe pentru proiectele care cad sub incidența Convenției privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001 cu modificările și completările ulterioare;**

Proiectul **nu** intră sub incidența Convenției privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001 cu modificările și completările ulterioare.

**V.2. Localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin Ordinul ministrului culturii și cultelor nr. 2.314/2004, cu modificările ulterioare, și Repertoriului arheologic național prevăzut de Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată, cu modificările și completările ulterioare**

Nu este cazul. Proiectul nu se suprapune cu situri sau monumente istorice și arhitectonice.

**V.3. Hârți, fotografii ale amplasamentului care pot oferi informații privind caracteristicile fizice ale mediului, atât naturale, cât și artificiale și alte informații privind:**

**V.3.1. Folosințele actuale și planificate ale terenului atât pe amplasament, cât și pe zone adiacente acestuia**

* Terenul este situat în Unitatea Teritorială de Referință nr. 36. Categoria de folosință: curți – construcții.
* Funcțiunea dominantă a zonei: I - Zona unități industriale, depozite și transport.

**V.3.2. Politicile de zonare și de folosire a terenului**

Conform Planului Urbanistic General Târgoviște și Regulamentului Local de Urbanism aprobat, parcela aparține subzonei I – Zona de unități industriale, depozite și transport. În zona funcțională I, procentul de ocupare a terenului este limitat de respectarea condițiilor de amplasare a construcțiilor, nu este prevăzut CUT.

**V.3.3. Arealele sensibile**

* Zone cu densitate mare a populației: Nu este cazul. Amplasamentul proiectului se află pe o platformă industrială, în zona destinată unor unități industriale, depozite şi transport.
* Peisaje și situri importante din punct de vedere istoric, cultural sau arheologic: Nu este cazul.
* Conform Listei Naționale a Monumentelor istorice actualizată în anul 2015, publicată de Ministerul Culturii în Monitorul Oficial al României partea I, nr. 113/bis/15.II.2016, proiectul nu se intersectează cu situri sau monumente istorice și arhitectonice.

**V.4. Coordonatele geografice ale amplasamentului proiectului, care vor fi prezentate sub formă de vector în format digital cu referință geografică, în sistem de proiecție națională Stereo 1970.**

Coordonatele geografice ale amplasamentului proiectului sunt prezentate pe planul de situație anexat.

**V.5. Detalii privind orice variantă de amplasament care a fost luată în considerare.**

Nu este cazul. Linia de curățare pentru benzi din oțeluri inoxidabile se va amplasa în cadrul Secției Tratamente Termice, în hala existentă SBTOI din incinta OȚELINOX SA. Amplasamentul este compatibil cu funcțiunea dominantă a zonei stabilită prin Planul Urbanistic General al Municipiului Târgoviște.

# VI. Descrierea efectelor semnificative posibile asupra mediului ale proiectului

(în limita informațiilor disponibile)

## (A) Surse de poluanți și instalații pentru reținerea, evacuarea și dispersia poluanților în mediu

### a. Protecția calității apelor

**a.1. Sursele de poluanți pentru ape, locul de evacuare sau emisarul**

* Apele uzate menajere provenite de la grupurile sanitare vor fi preluate de rețeaua de canalizare menajeră existentă.
* Apele uzate tehnologice rezultate din procesul de curățare a benzilor din oțel inoxidabil se evacuează (la fel ca în cazul celorlalte ape industriale) în rețeaua existentă de canalizare a societății.
* Apele pluviale colectate de pe amplasament se vor evacua în rețeaua de canalizare ape pluviale existentă deja pe amplasament.

**a.2. Stațiile și instalațiile de epurare sau de pre-epurare a apelor uzate prevăzute**

Linia DG2 este prevăzută cu un sistem pentru extragerea uleiurilor din apele și soluțiile uzate. Uleiurile uzate rezultate se vor colecta separat pentru a fi valorificate la societăți autorizate specializate. Apele uzate rezultate vor fi evacuate în rețeaua de canalizare a societății. Ulterior, alături de celelalte ape uzate tratate și de apele menajere, acestea ajung în Chesonul SP1. Respectându-se condițiile de evacuare impuse prin NTPA-002, din Chesonul SP1 toate apele uzate ale societății ajung în canalizarea orașului Târgoviște și ulterior în Stația de Epurare Târgoviște Sud (aflată în administrarea Companiei de Apă Târgoviște-Dâmbovița SA), unde vor fi epurate final. Compania de Apă Târgoviște-Dâmbovița SA epurează toate apele uzate înainte de a le deversa în emisar.

### b. Protecția aerului

**b.1. Sursele de poluanți pentru aer, poluanți, inclusiv surse de mirosuri:**

* Sursele de poluanți pentru aer în perioada de execuție a lucrărilor:
  + Pulberi din operațiile de tăiere, încărcare și transport de materiale;
  + Gaze de eșapament de la motoarele utilajelor / mijloacelor de transport (emisii nedirijate).
  + Volumul emisiilor provenite de la generatoarele de acetilenă nu poate fi cuantificat; acest volum depinde de starea tehnică a generatoarelor și de frecvența operațiilor de sudură / tăiere.

Poluarea generată este **nesemnificativă.**

* Sursele de poluanți pentru aer în perioada de funcționare:
  + Nu este cazul.
  + Linia DG2 utilizează abur tehnologic produs la Centrala Termică (existentă pe amplasament).

**b.2. Instalațiile pentru reținerea și dispersia poluanților în atmosferă:**

* În perioada de execuție lucrări: Nu este cazul.
* În perioada de funcționare: Nu este cazul.

### c. Protecția împotriva zgomotului și vibrațiilor

**c.1. Sursele de zgomot și de vibrații**

* Sursele de zgomot și de vibrații în perioada de execuție a lucrărilor sunt reprezentate de echipamente, utilaje și mijloace de transport: aparate de tăiere cu flacără oxigaz / aparate de tăiere cu discuri abrazive, polizor portabil, compresor, macara, încărcător frontal, autobasculantă etc., toate fiind surse cu acțiune limitată (în timpul zilei). Puterile acustice asociate sunt:

|  |  |
| --- | --- |
| * + compresor: 76-80 dBA;   + polizor portabil: ~80-85 dBA; | * + autobasculantă: 75-80 dBA;   + încărcător frontal: ~105 dBA. |

* Sursele de zgomot și de vibrații în perioada de funcționare sunt reprezentate de utilajele dinamice din dotarea instalației: motoare, pompe şi ventilatoare, etc. Acestea nu vor crește nivelul de zgomot existent deja pe amplasament.

**c.2. Amenajările și dotările pentru protecția împotriva zgomotului şi vibrațiilor**

* În perioada de execuție a lucrărilor:
  + se vor utiliza utilaje performante cu nivel redus de zgomot şi pentru care s-a realizat revizia tehnică;
  + se va limita la minim timpul de lucru al utilajelor grele de construcții;
  + utilajele şi mijloacele de transport vor fi supuse periodic inspecțiilor tehnice şi vor fi întreținute la parametrii normali de zgomot produs;
  + reducerea vitezei de deplasare şi menținerea stării tehnice corespunzătoare a mijloacelor de transport.
* În perioada de funcționare:
  + Conform AIM nr. 9/2017, nivelul de zgomot continuu echivalent ponderat A (AeqT) se va încadra în limitele STAS 10009/2017 - Acustica Urbană - Limite admisibile ale nivelului de zgomot şi Ordinul MS nr. 119/2014 pentru aprobarea Normelor de igienă şi sănătate publică privind mediul de viață al populației, respectiv:
    - 65 dB - la limita zonei funcționale a amplasamentului (limita incintei industriale);
    - 55 dB în timpul zilei / 45 dB noaptea (între orele 23:00 – 7:00) - la faţada clădirilor învecinate, considerate zone protejate;
    - 35 dB în timpul zilei / 30 dB noaptea (între orele 23:00 – 7:00) în interiorul zonelor funcționale ale clădirilor de locuit considerate teritorii protejate, aflate în zona de impact a activității desfășurate pe amplasamentul autorizat.

Conform STAS 10009/2017, în cazul a două sau mai multe zone și dotări funcționale adiacente, cu valori diferite ale nivelului de zgomot, ca limită admisibilă, pe linia de separație între aceste zone se ia în considerare valoarea cea mai mică.

### d. Protecția împotriva radiațiilor

d.1. Sursele de radiații: Nu este cazul;

d.2. Amenajările şi dotările pentru protecția împotriva radiațiilor: Nu este cazul.

### e. Protecția solului şi a subsolului:

**e.1. Sursele de poluanți pentru sol, subsol, ape freatice și de adâncime:**

* Nu vor exista surse de poluare a solului; Activitățile se vor desfășura în hala existentă, pe platforme betonate.
* Eventuale surse de poluare a solului sunt reprezentate de posibilele scurgeri accidentale de materii auxiliare lichide (soluții din băile de curățare), eventualele pierderi de ulei şi produse petroliere de la utilajele şi mijloacele de transport auto, precum și depuneri necontrolate de deșeuri pe sol.

**e.2. Lucrările şi dotările pentru protecția solului şi a subsolului:**

* În perioada de execuție:
  + se vor lua măsuri adecvate de organizare de șantier şi de limitare a zonelor de impact;
  + pământul în exces din excavații va fi folosit în totalitate pentru umpluturi;
  + pe amplasament nu se vor depozita combustibili; alimentarea cu carburanți a utilajelor, mijloacelor de transport se va face numai din stații de distribuție carburanți autorizate;
  + stocarea temporară controlată a materialelor, materiilor prime, etc., se va face în spaţii special amenajate, în zona organizării de șantier;
  + se va asigura gestionarea tuturor deșeurilor, conform legislației în vigoare, generate ca urmare a lucrărilor de execuție a proiectului (colectare separată, stocare temporară, transport, valorificare / eliminare prin societăți autorizate);
  + executarea lucrărilor de întreținere reparații şi spălarea utilajelor şi a mijloacelor de transport în exteriorul perimetrului de exploatare, de către societăți specializate autorizate;
  + se vor lua măsuri corespunzătoare în vederea reducerii la minim a condițiilor care ar favoriza apariția unor poluări accidentale datorate staționării, funcționării şi transportului cu utilajele şi mijloacele de transport din dotare sau datorită funcționării necorespunzătoare;
  + reabilitarea terenului aferent organizării de șantier după finalizarea lucrărilor de execuție şi aducerea acestuia la starea inițială.
* În perioada de funcționare:
  + Băile (cuvele) liniei de curățare sunt confecționate din oțel inoxidabil austenitic, amplasate pe platforme betonate şi impermeabilizate hidrofug exterior, neexistând riscul unor exfiltraţii, cu poluarea solului şi a subsolului.
  + Se va verifica permanent etanșeitatea rețelelor de ape uzate, pentru detectarea eventualelor scurgeri sau pierderi.
  + Procesul tehnologic se va desfășura în hala existentă, închisă, pe platforme betonate.
  + Colectarea deșeurilor pe tipuri şi depozitarea temporară a acestora în spații special amenajate.

### f. Protecția ecosistemelor terestre şi acvatice

* **f.1. Identificarea arealelor sensibile ce pot fi afectate de proiect**

Nu este cazul. Conform Deciziei etapei de evaluare inițială nr. 477/28.12.2018 emisă de APM Dâmbovița, proiectul propus nu intră sub incidența art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului se află pe o platformă industrială şi nu se află în interiorul unei arii naturale protejate de interes comunitar. Pe amplasamentul obiectivului şi în vecinătatea acestuia nu există habitate naturale şi/sau specii sălbatice de interes comunitar ce pot fi afectate de realizarea proiectului.

* **f.2. Lucrările, dotările şi măsurile pentru protecția biodiversității, monumentelor naturii şi ariilor protejate**

Nu este cazul.

### g. Protecția așezărilor umane şi a altor obiective de interes public

* **g.1. Identificarea obiectivelor de interes public, distanta faţă de așezările umane, respectiv faţă de monumente istorice şi de arhitectură, alte zone asupra cărora există instituit un regim de restricție, zone de interes tradițional:**

Distanța faţă de zona locuită: cca 1km.

Conform Listei Naționale a Monumentelor istorice actualizată în anul 2015, publicată de Ministerul Culturii în Monitorul Oficial al României partea I, nr. 113/bis/15.II.2016, proiectul propus **nu** se intersectează cu situri sau monumente istorice şi arhitectonice.

* **g.2. Lucrările, dotările şi măsurile pentru protecția așezărilor umane şi a obiectivelor protejate şi/sau de interes public:** 
  + În perioada de execuție lucrări se va respecta traseul de transport şi acces a vehiculelor şi utilajelor care generează un impact minim asupra confortului populației din zonă şi a factorilor de mediu, în baza acceptului autorităților administrative locale.
  + În perioada de funcționare:
    - utilajele şi mijloacele de transport vor fi supuse inspecțiilor tehnice periodice şi vor fi întreținute în parametrii normali de zgomot produs;
    - respectarea traseului de transport şi acces a vehiculelor şi a utilajelor care generează un impact minim asupra confortului populației din zonă şi a factorilor de mediu.

### h. Prevenirea și gestionarea deșeurilor generate pe amplasament în timpul realizării proiectului / în timpul exploatării, inclusiv eliminarea

* **h.1. Lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate:**
  + Tabel nr. 1 – Lista deșeuri generate în perioada de execuție a lucrărilor
  + Tabel nr. 2 – Lista deșeuri generate în perioada de funcționare.
* **h.2. Programul de prevenire și reducere a cantităților de deșeuri generate:**

Compania deține Programul de prevenire și reducere a cantităților de deșeuri generate nr. 11991 / 24.08.2018, postat pe site-ul OȚELINOX (<http://www.otelinox.com/ro/quality/quality.asp>).

* **h.3. Planul de gestionare a deșeurilor:**

**Deșeurile generate în perioada de execuție a lucrărilor** proiectate (Tabelul nr. 1):

* + Deșeurile generate ca urmare a desfășurării activității vor fi colectate selectiv şi stocate temporar, corespunzător prevederilor legislației specifice în spații special amenajate, în containere şi recipiente specializate în vederea eliminării / valorificării;
  + Deșeurile refolosibile vor fi reciclate / valorificate.

Tabelul nr. 1 – Lista deșeuri generate în perioada de execuție a lucrărilor

| **Categoria deșeu** | **Cod deșeu cf. H.G. nr. 856/2002** | **Canti-tate**  **[t]** | **Starea**  **fizică** | **Managementul deșeurilor** | | |
| --- | --- | --- | --- | --- | --- | --- |
| **Valori-ficare** | **Elimi-nare** | **Stocare** |
| Deșeuri din beton | 17 01 10 | ~480 | Solid | Prin societăți autorizate | | Tempo-rară, pe ampla-sament |
| Deșeuri menajere | 20 03 01 | ~1,2 | Semi-lichid |
| Deșeuri metalice feroase (fier şi oțel) | 17 04 05 | ~7 | Solid | Prin societăți autorizate | - |
| Deșeuri de ambalaje (hârtie-carton, plastic, lemn, metalice) | 15 01 01  15 01 02  15 01 03  15 01 04 | ~0,2  ~0,2  ~0,2  ~0,2 | Solid | - |

Deșeurile generate vor fi colectate selectiv, în recipiente şi/sau containere amplasate în locuri special amenajate, pentru a fi predate societăților autorizate specializate în vederea valorificării / eliminării conform contractelor încheiate.

Deșeurile rezultate în perioada de execuție a lucrărilor de construcții proiectate vor fi gestionate conform prevederilor legislației în vigoare OUG nr. 68/2016 care modifică şi completează Legea nr. 211/2011 privind regimul deșeurilor, republicată, iar ținerea evidenței deșeurilor se va face conform prevederilor HG nr. 856/2002 privind evidența gestiunii deșeurilor şi pentru aprobarea listei cuprinzând deșeurile, inclusiv deșeurile periculoase, cu modificările ulterioare.

Transportul deșeurilor se va realiza conform prevederilor HG nr. 1061/2008 privind transportul deșeurilor periculoase şi nepericuloase pe teritoriul României.

**Deșeurile generate în perioada de funcționare a obiectivului** (Tabelul nr. 2):

* + Deșeurile generate ca urmare a desfășurării activității vor fi colectate selectiv şi stocate temporar, corespunzător prevederilor legislației specifice în spații special amenajate, în containere şi recipiente specializate în vederea eliminării / valorificării;
  + Deșeurile refolosibile vor fi valorificate;
  + Identificarea continuă şi punerea în practică a posibilităților de prevenire a generării deșeurilor;
  + Participarea activă şi angajamentul personalului de la toate nivelurile cu privire la minimizarea generării deșeurilor.

Tabelul nr. 2 – Lista deșeuri generate în perioada de funcționare

| **Categoria deșeu** | **Cod deșeu cf. HG nr. 856/2002** | **Canti-tate**  **[t/an]** | **Starea**  **fizică** | **Managementul deșeurilor** | | |
| --- | --- | --- | --- | --- | --- | --- |
| **Valori-ficare** | **Elimi-nare** | **Stocare** |
| Ulei de la separatoarele de ulei-apă | 13 05 06\* | ~2,4 | Lichid | Prin societăți autorizate | | Tempo-rară, pe ampla-sament |
| Deșeuri menajere | 20 03 01 | ~0,02 | Semi-lichid |
| Deșeuri de ambalaje (hârtie-carton, plastic) | 15 01 01  15 01 02 | ~0,7 | Solid | Prin societăți autori-zate | - |
| Deșeuri din surse de lumină | 20 01 21\* | ~0,001 | S | - |
| Absorbanți (lavete) | 15 02 02\* | ~0,06 | S | Prin societăți autorizate | |

Deșeurile rezultate în perioada de funcționare vor fi gestionate conform prevederilor legislației în vigoare Legea nr. 211/2011 privind regimul deșeurilor, republicată, cu modificările și completările ulterioare, iar ținerea evidenței deșeurilor se va face conform prevederilor HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările ulterioare.

Transportul deșeurilor se va realiza conform prevederilor HG nr. 1061/2008 privind transportul deșeurilor periculoase și nepericuloase pe teritoriul României.

### i. Gospodărirea substanțelor și preparatelor chimice periculoase:

* **i.1. Substanțele și preparatele chimice periculoase utilizate şi/sau produse:**

În perioada de execuție a lucrărilor de construcții-montaj, **nu** se vor depozita carburanți.

Cantitățile maxime, prezente sau posibil a fi prezente sunt următoarele:

| **Nr. crt.** | **Substanța periculoasă nominalizată** | **Cantitate**  **[t]** | **Modul de stocare** |
| --- | --- | --- | --- |
|
|  |
| 1. | Oxigen | 3 | Butelii cu capacitatea de 11,4 kg/buc. |
| 2. | GPL | 1 | Butelii cu capacitatea de 20 kg/buc. |

În perioada de funcționare, se vor utiliza următoarele substanțe / preparate chimice (sau echivalentul acestora): soluții alcaline pentru degresarea benzilor din oțel inoxidabil.

| **Denumire comercială** | **Compoziție (componente periculoase)** | **Cantitate**  **(t/an)** | **Fraze de pericol** | **Etiche-tare** | **Cantitate depozitată** |
| --- | --- | --- | --- | --- | --- |
| Bonderite C-AK 301 (degresant) | NaOH (20 – 50%)  KOH (2,5 – 10%) | 14,6 | H290, H314, H302 | GHS05, GHS07, Pericol | 1000 L  (1,5 t) |
| Bonderite C-AD 0688-2 (degresant) | Alcooli grași etoxilați C12-C18 (10-20%).  Alcooli grași C12-C14 (10-20%).  2 Metoximetiletoxi  propanol (5 - < 10%) | 0,4 | H318, H412 | GHS05, Pericol | 1000 L  (1 t) |

* **i.2. Modul de gospodărire a substanțelor și preparatelor chimice periculoase şi asigurarea condițiilor de protecție a factorilor de mediu și a sănătății populației.**

**i.2.1. Modul de gospodărire** a substanțelor și preparatelor periculoase:

* Ambalare: substanțelor și preparatelor chimice sunt ambalate în ambalajele originale ale producătorului / furnizorului, care vor purta inscripții de identificare, avertizare, prescripții de siguranță și folosire și etichetate.
* Depozitare: în spații special amenajate, conform Regulamentului (CE) nr. [1.272/2008](file:///C:\Users\nicoleta.zegheru\sintact%203.0\cache\Legislatie\temp133318\12012062.htm) privind clasificarea, etichetarea și ambalarea substanțelor și a amestecurilor, cu modificările și completările ulterioare.
* Transport: cu mijloacele de transport ale firmelor autorizate, conform instrucțiunilor prescrise de producători.
* Manipularea substanțelor chimice periculoase se va face de către personal instruit şi dotat cu echipament de protecție adecvat, conform legislației în vigoare.
* Substanțele chimice periculoase se vor depozita separat în spații securizate care nu permit accesul persoanelor străine, pe platforme betonate sau placate antiacid.
* Recepția, manipularea și depozitarea substanțelor chimice periculoase va fi făcută conform normelor specifice, în condiții de siguranță pentru personal şi mediu. Fiecare substanță chimică va fi achiziționată însoțită de „Fișa cu Date de Securitate”.
* Compania va deține Fișe cu Date de Securitate, pentru substanțele chimice şi preparatele chimice utilizate pe amplasament.
* Toate substanțele vor intra în unitate pe bază de documente fiscale.

**i.2.2. Măsuri de prevenire a riscurilor producerii unor accidente prin:**

* Interzicerea accesului persoanelor neautorizate în incinta organizării de şantier;
* Asigurarea condițiilor de igienă la locul de muncă;
* Luarea de măsuri pentru eliminarea riscului de incendiu prin instruiri, asigurarea rezervei intangibile de apă necesară pentru intervenții, dotarea cu mijloace de stingere a incendiului, asigurarea echipamentelor de protecție.

## (B) Utilizarea resurselor naturale, în special a solului, a terenurilor, a apei şi a biodiversității

Conform Certificatului de Urbanism eliberat de Primăria Municipiului Târgoviște, județul Dâmbovița, terenul se află în intravilanul localității, în U.T.R. 36 – zona unități industriale, depozite și transport.

Alimentarea cu apă potabilă şi apă tehnologică va fi asigurată din rețelele existente.

Amplasamentul proiectului **nu** se află situat în arii naturale protejate de interes comunitar.

# VII. Descrierea aspectelor de mediu susceptibile a fi afectate în mod semnificativ de proiect

## VII.1. Impactul asupra populației, biodiversității conservarea habitatelor naturale etc.

Impactul asupra populației, sănătății umane, biodiversității (acordând o atenție specială speciilor și habitatelor protejate), conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității şi regimului cantitativ al apei, calității aerului, climei (de exemplu, natura și amploarea emisiilor de gaze cu efect de seră), zgomotelor și vibrațiilor, peisajului şi mediului vizual, patrimoniului istoric şi cultural și asupra interacțiunilor dintre aceste elemente

* **VII.1.1. Impactul asupra populației**

Impactul asupra populației în perioada de execuție a lucrărilor proiectate este temporar; impactul va fi redus prin măsurile luate de constructor. Implementarea proiectului nu va avea impact negativ asupra condițiilor de viață ale locuitorilor din zonă. Proiectul îndeplinește normele de igienă şi sănătate publică, stabilite în conformitate cu Ordinul MS nr. 119/2014 şi Ordinul MS nr. 1030/2009 cu modificările şi completările ulterioare.

* **VII.1.2. Impactul asupra sănătății umane**

Impactul asupra sănătății umane va fi redus, datorită destinației propuse; lucrările prevăzute în proiect se vor desfășura într-o perioadă de timp limitată, cu respectarea normelor de igienă şi sănătate. distanța dintre amplasamentul proiectului și prima locuință este de aprox. 1km.

* **VII.1.3. Impactul asupra biodiversității, florei şi faunei**

Nu este cazul. Terenul pe care se va realiza investiția are folosința actuală de teren curţi-construcţii. Conform Deciziei etapei de evaluare inițială nr. 477/28.12.2018 emisă de APM Dâmbovița, amplasamentul proiectului nu este situat în arii naturale protejate de interes național / internațional / comunitar.

* **VII.1.4. Impactul asupra solului şi subsolului**

În perioada de construire, nu va exista impact asupra solului.

Linia de curățare pentru benzi din oțeluri inoxidabile va fi montată în hala existentă SBTOI.

Activitățile se vor desfășura în hală, pe platforme betonate.

Impactul asupra factorului de mediu sol şi subsol va fi **redus** şi **local**, **nesemnificativ**.

* **VII.1.5. Impactul asupra calității aerului**

În faza de realizare a proiectului, sursele mobile de poluare ale aerului vor fi emisiile difuze de pulberi provenite de la manipularea materialelor de construcție, precum și emisiile de gaze de eșapament provenite de la utilajele şi mijloacele de transport ale materialelor. Impactul prognozat asupra factorului de mediu aer este de scurtă durată, **nesemnificativ** şi **reversibil**.

* **VII.1.6. Impactul asupra calității apei**

În faza de execuție a lucrărilor de construcții proiectate, impactul asupra calității apei poate fi considerat nesemnificativ, datorită măsurilor care vor fi luate de către constructor, în baza contractului încheiat cu beneficiarul, în ceea ce privește gestionarea materialelor de construcție și a deșeurilor. Implementarea proiectului nu va avea efecte negative asupra factorului de mediu apă.

Apele uzate menajere provenite de la grupurile sanitare vor fi preluate de rețeaua de canalizare menajeră existentă prin intermediul unui branșament și pompate în rețeaua publică de canalizare, urmând a fi epurate final în Stația de Epurare Târgoviște Sud, aflată în administrarea Companiei de Apă Târgovişte-Dâmboviţa SA.

Apele uzate tehnologice rezultate din procesul de curățare a benzilor din oțel inoxidabil în cadrul liniei DG2 sunt preluate în rețeaua de canalizare a societății. Alături de alte ape uzate tratate și de apele menajere, acestea ajung în Chesonul SP1. Respectându-se condițiile de evacuare impuse prin NTPA-002, din Chesonul SP1 apele uzate ale societății ajung în Stația de Epurare Târgoviște Sud (aflată în administrarea Companiei de Apă Târgoviște-Dâmbovița SA), unde vor fi epurate final. Compania de Apă Târgoviște-Dâmbovița SA epurează toate apele uzate înainte de a le deversa în emisar.

* **VII.1.7. Impactul asupra zgomotului și vibrațiilor**

În faza de execuție a lucrărilor de construcții proiectate, sursele de zgomot și vibrații sunt reprezentate de funcționarea utilajelor și a mijloacelor de transport materiale de construcții. Impactul produs de zgomot și vibrații va fi de scurtă durată, nesemnificativ şi reversibil.

După implementarea proiectului, sursele de zgomot sunt reprezentate de dotările liniei de curățare (spălare) pentru benzi din oțeluri inoxidabile. Deoarece distanța dintre amplasamentul proiectului şi zona locuită este de cca 1km, impactul va fi **nesemnificativ**.

* **VII.1.8. Impactul asupra peisajului şi mediului vizual**

Investiția propusă va respecta caracterul arhitectural general al zonei.

Se va respecta organizarea spațială existentă și în special, scara şi mărimea lotului, impuse de calitatea şi valoarea ansamblului de construcții existente.

* **VII.1.9. Impactul asupra patrimoniului istoric şi cultural**

Nu este cazul. Amplasamentul proiectului nu se încadrează în patrimoniul cultural potrivit Listei Naționale a Monumentelor istorice și Repertoriului Arheologic Național.

Natura impactului (adică impactul direct, indirect, secundar, cumulativ, pe termen scurt, mediu şi lung, permanent şi temporar, pozitiv şi negativ) este prezentată succint în tabelul de mai jos:

| **Factori de mediu** | **Natura impactului** | | | |
| --- | --- | --- | --- | --- |
| **Direct /**  **Indirect** | **Secundar /**  **Cumulativ** | **Pe termen Scurt / Mediu / Lung** | **Permanent / Temporar** |
| VII.1.1. Populație | I | S | Sc | T |
| VII.1.2. Sănătate umană | I | S | Sc | T |
| VII.1.3. Biodiversitate, floră şi faună | I | S | Sc | T |
| VII.1.4. Sol și subsol | D | S | Sc | T |
| VII.1.5. Aer | D | S | Sc | T |
| VII.1.6. Apa | D | S | Sc | T |
| VII.1.7. Zgomot şi vibraţii | I | S | Sc | T |
| VII.1.8. Peisaj şi mediu vizual | - | - | - | - |
| VII.1.9. Patrimoniul istoric şi cultural | - | - | - | - |

## VII.2. Extinderea impactului (zona geografică, populației / habitatelor / speciilor afectate)

Local, doar în perioada de execuție a lucrărilor.

## VII.3. Magnitudinea şi complexitatea impactului

În perioada de execuție a lucrărilor proiectate, impactul asupra factorilor de mediu va fi redus.

## VII.4. Probabilitatea impactului

Redusă.

## VII.5. Durata, frecvența și reversibilitatea impactului

În perioada de execuție a proiectului, impactul lucrărilor asupra factorilor de mediu va fi temporar.

## VII.6. Măsurile de evitare, reducere/ameliorare a impactului semnificativ asupra mediului

Au fost prezentate pentru fiecare factor de mediu. Implementarea proiectului nu va influența negativ calitatea aerului în zonă.

## VII.7. Natura transfrontalieră a impactului

Lucrările propuse nu au efecte transfrontaliere.

# VIII. Prevederi pentru monitorizarea mediului

(Dotări şi măsuri prevăzute pentru controlul emisiilor de poluanți în mediu, inclusiv pentru conformarea la cerințele privind monitorizarea emisiilor prevăzute de concluziile BAT aplicabile.

Se va avea în vedere ca implementarea proiectului să nu influențeze negativ calitatea aerului în zonă)

**Monitorizarea mediului în perioada de execuție a lucrărilor proiectate:**

Se vor monitoriza pe perioada executării lucrărilor modul de transport al materialelor, modul de gestionare a deșeurilor rezultate, utilizarea eficientă a materialelor.

* Pentru factorul de mediu aer (emisii de la mijloace de transport) parametrii la care vor funcționa mijloacele auto utilizate vor asigura respectarea Normelor RAR.
* Evidența gestiunii deșeurilor va fi ținută conform HG nr. 856/2002
* Pentru zgomot se vor respecta condițiile impuse prin STAS 10009/2017 - Acustica în construcții, Acustica urbană - Limitele admisibile ale nivelului de zgomot şi Ordinul M.S. nr. 119/2014 pentru aprobarea Normelor de igienă şi sănătate publică privind mediul de viață al populației. Valorile admisibile ale nivelului de zgomot echivalent continuu la limita zonelor funcționale: 65 dB(A), curba de zgomot Cz 60.

**Monitorizarea mediului în perioada de funcționare:**

* **Factor de mediu apa**: Indicatorii de calitate ai apelor uzate (menajere, industriale şi pluviale se vor monitoriza în conformitate cu prevederile Autorizației Integrate de Mediu actuale (nr. 9 / 2017) și nu vor depăși următoarele concentrații maxime admisibile:
  + - Materii în suspensie (Suspensii Solide) 350,0 mg/L;
    - Consum chimic de oxigen – Metoda CCO-Cr 500,0 mgO2/L;
    - Substanțe extractibile cu solvenți organici 30,0 mg/L;
    - Crom hexavalent [Cr (VI)] 0,2 mg/L.
* **Factor de mediu aer**: Linia DG2 folosește abur tehnologic produs de Centrala Termică existentă pe amplasament. Emisiile în aer rezultate în urma funcționării Centralei Termice, sunt deja prinse în Autorizația Integrată de Mediu actuală (nr. 9 / 2017) și nu depășesc valorile limită de emisie:
  + - Pulberi totale: 5 mg/Nm3;
    - Monoxid de Carbon (CO): 100 mg/Nm3;
    - Oxizi de azot (NOx): 350 mg/Nm3;
    - Oxid de sulf (SOx): 35 mg/Nm3.
* **Evidența** gestiunii **deșeurilor** va fi ținută conform HG nr. 856/2002.
* **Prevederi BAT** aplicabile: Nu este cazul.

# IX. Legătura cu alte acte normative și/sau planuri / programe / strategii / documente de planificare

**(A) Justificarea încadrării proiectului, după caz, în prevederile altor acte normative naționale care transpun legislația comunitară (IED, SEVESO, Directiva-cadru apă, Directiva-cadru aer, Directiva-cadru deșeuri etc.)**

Proiectul intră sub incidența Legii nr. 292/2018, fiind încadrat în Anexa nr. 2, la pct. 13, lit. a), ”Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”.

**(B) Se va menționa planul / programul / strategia / documentul de programare / planificare din care face proiectul, cu indicarea actului normativ prin care a fost aprobat**

Planul Urbanistic General al Municipiului Târgoviște, aprobat prin Hotărârea Consiliului Local nr. 9/ ianuarie 1998 şi prelungit conform OUG nr. 51/21.06.2018 pentru modificarea Legii nr. 350/2001 privind amenajarea teritoriului și urbanismul și pentru prorogarea unor termene, prin Hotărârea Consiliului Local Târgoviște nr. 239 / 29.06.2018.

# X. Lucrări necesare organizării de șantier

**X.1. Descrierea lucrărilor necesare organizării de șantier.**

În perimetrul unde se vor realiza lucrările proiectului se va delimita un spațiu unde muncitorii vor stoca deșeurile rezultate din construcții, materiale de construcții și echipamente de lucru. Beneficiarul va pune la dispoziția executantului un spațiu corespunzător pentru depozitarea materialelor unde vor fi stocate temporar materialele de construcții care vor fi folosite în perioada de execuție și accesul muncitorilor la facilitățile sanitare.

În vederea executării lucrărilor prevăzute în proiect, constructorul trebuie să cunoască prevederile tuturor documentațiilor, legilor și actelor normative în vigoare care se referă la sănătatea şi securitatea muncii, protecția mediului și situațiile de urgență. Periodic, se vor face instructaje la locul de muncă privind securitatea și sănătatea în muncă.

**X.2. Localizarea organizării de șantier.**

Organizarea de șantier se va amenaja în incinta OȚELINOX SA, pe toată durata execuției lucrărilor, astfel încât impactul generat asupra factorilor de mediu în timpul executării lucrărilor proiectate să fie cât mai redus.

**X.3. Descrierea impactului asupra mediului a lucrărilor organizării de șantier.** Lucrările care se vor executa sunt temporare, pe o suprafață restrânsă. Impactul va fi local și redus față de vecinătăți.

**X.4. Surse de poluanți și instalații pentru reținerea, evacuarea și dispersia poluanților în mediu în timpul organizării de șantier.** Nu este cazul.

**X.5. Dotări şi măsuri prevăzute pentru controlul emisiilor de poluanți în mediu.**

Suprafața ocupată de organizarea de șantier va fi de cca 500 m2, pe care se vor amplasa:

* modul tip container (birou) pentru echipa de proiect: S = 7 m2 (3,5m x 2m);
* modul tip container (vestiar): S = 7m2 (3,5m x 2m);
* platforma pentru depozitare temporară deșeuri: S = 9 m2 (3m x 3m);
* platforma pentru depozitare materiale de construcții: S = 9 m2 (3m x 3m);
* Punct PSI, cu S = 6 m2 (3m x 2m).

În organizarea de șantier sunt interzise:

* folosirea de dotări tehnice electrice portabile care prezintă un grad ridicat de uzură;
* depozitarea / stocarea materialelor de construcții noi, utilajelor (sculelor) şi a sacilor cu deșeurile rezultate pe alte suprafețe de pe amplasament decât cele stabilite de comun acord cu beneficiarul (platforme betonate existente).

În perioada de realizare a proiectului:

* deșeurile rezultate vor fi colectate separat în saci şi vor fi preluate periodic de către firma care realizează lucrările prevăzute prin proiect;
* constructorul are obligația să respecte nivelul maxim de zgomot admis, activitatea se va desfășura numai în timpul zilei, se vor limita pe cât posibil emisiile necontrolate de praf, se va menține curățenia în spațiile de lucru, pentru a limita impactul produs de lucrările care trebuie realizate în cadrul proiectului asupra vecinătăților.

În baza prevederilor Legii Securității și Sănătății în Muncă nr. 319/2006, societatea va elabora o Convenție cadru SSM-PSI-Mediu în calitate de Beneficiar cu diferiți executanți, pe bază de contract.

Scopul acestei Convenții este evitarea accidentelor de muncă, incendiilor, asigurării securității personalului implicat în executarea diferitelor lucrări, prevenirii poluării factorilor de mediu, precum şi de aplicare corespunzătoare a legislației în vigoare.

Se vor avea în vedere:

* Delimitarea zonelor de lucru pentru realizarea obiectivului de investiție; se va dota şi organiza în baza proiectului de organizare de șantier inclus în proiectul de execuție; se vor stabili zonele de parcare pentru autovehicule şi utilaje;
* Organizarea de șantier se va amenaja în incinta OȚELINOX SA, astfel încât să asigure facilitățile de bază conform prevederilor Legii nr. 50/1991 privind autorizarea lucrărilor de construcții, republicată, cu modificările şi completările ulterioare: alimentare cu apă pentru asigurarea necesităților igienico-sanitare, alimentare cu energie electrică, facilități pentru depozitarea temporară a materialelor, facilități pentru personal (container uzinal, vestiar muncitori, punct de prim ajutor), facilități sanitare (dotări existente pe amplasamentul OȚELINOX SA). Pentru amenajarea organizării de șantier sunt prevăzute următoarele lucrări:
  + montarea împrejmuirii (panouri metalice) pentru organizarea de șantier;
  + montarea de benzi de avertizare cu inscripția „**Acces interzis!**”;
  + amplasarea de panouri avertizoare de securitate;
  + realizarea unei zone de acces din drumul uzinal existent;
  + organizarea spațiilor necesare depozitării temporare a materialelor; folosirea platformelor betonate existente în zonă;
  + luarea tuturor măsurilor de protecție împotriva accidentelor în spațiul de lucru, protejând golurile tehnologice; atenționarea prin plăcuțe avertizoare „**Atenție! Șantier în lucru!**”.
  + amplasarea de containere/pubele pentru colectarea separată a deșeurilor pe categorii;
  + asigurarea împotriva incendiilor și a efracției spațiilor pentru depozitarea materialelor;
  + menținerea curățeniei în incinta șantierului și a spațiilor de depozitare aferente pe toată perioada de execuție a lucrărilor.
* Nu se vor stoca temporar carburanți pe amplasament;
* Nu se vor repara, întreține și vopsi utilaje/mijloace de transport în amplasament;
* Întreținerea utilajelor / mijloacelor de transport (spălarea lor, efectuarea de reparații, schimburile de ulei) se vor face numai la service-uri /baze de producție autorizate;
* Utilajele / mijloacele de transport nu se vor spăla în zona aferentă amplasamentului;
* Constructorul nu va executa conectări şi deconectări care necesită întreruperea surselor de alimentare cu energie electrică și a altor utilități sau modificarea rețelelor de utilități fără avizul scris al beneficiarului;
* În perioada călduroasă, căile de circulație din incintă vor fi stropite cu apă, pentru evitarea ridicării prafului;
* La finalizarea lucrărilor, terenurile afectate prin realizarea lucrărilor vor fi aduse la stadiul inițial de funcționalitate;
* Personalul executantului va purta echipament individual de protecție și/sau de lucru inscripționat cu numele societății respective, pentru o mai bună identificare. Personalul executantului va fi instruit cu privire la răspunderile ce revin executantului cu privire la depozitarea și eliminarea deșeurilor, măsurilor de protecție şi prim ajutor, etc.
* Executantul lucrărilor de construcție va asigura ca zona de șantier să fie împrejmuită; pe perimetrul lucrărilor şi în exterior vor fi amplasate inscripționări din care să reiasă denumirea lucrării şi a executantului acesteia;
* Deșeurile din construcții vor fi colectate, stocate temporar în spații special amenajate și transportate la societăți specializate autorizate în vederea valorificării sau eliminării.

# XI. Lucrări de refacere a amplasamentului la finalizarea investiției, în caz de accidente şi/sau la încetarea activității, în măsura în care aceste informații sunt disponibile

## XI.1. Lucrările propuse pentru refacerea amplasamentului la finalizarea investiției, în caz de accidente şi/sau la încetarea activității:

La recepția finală a lucrărilor, constructorul / executantul trebuie să predea spațiile prevăzute a fi realizate în proiect, fără deșeuri specifice rezultate din activitatea de construcții și fără resturi de materiale de construcție care au fost folosite în realizarea proiectului. Toate dotările tehnice specifice folosite în realizarea proiectului vor fi de asemenea, preluate în totalitate de constructor.

* Riscul de accident în perioada de execuție a lucrărilor prevăzute prin proiect ţinându-se seama în special de substanțele și tehnologiile utilizate: Nu este cazul.
* Riscurile pentru sănătatea umană: Nu este cazul. Lucrările prevăzute în proiect vor fi realizate în hala existentă; distanța până la prima locuință este de cca 1 km; funcționarea utilajelor în vederea realizării lucrărilor propuse va fi intermitentă.
* Riscurile de dezastre relevante pentru proiectul în cauză, inclusiv cele cauzate de schimbările climatice, conform informațiile științifice: Nu este cazul.
  + riscuri de accidente majore: în perioada de funcționare se vor utiliza degresanți; gestionarea acestora se va face în conformitate cu prevederile Fișei cu Date de Securitate;
  + riscuri de natură tehnologică:
* Riscuri de natură mecanică (lovire, strivire, tăiere, datorate organelor în mișcare ale echipamentelor liniei de curățare benzi din oțeluri inoxidabile);
* Riscuri de natură electrică (electrocutări prin atingere directă și indirectă);
* Riscuri de natură termică (arsuri termice datorate ruperii conductelor prin care circulă abur, ulei de laminare) etc.;
* Riscuri de natură chimică (pot fi datorate scurgerilor accidentale a conductelor prin care circulă soluțiile alcaline de degresare)
* Riscuri de dezastre naturale: Nu este cazul;
* Riscuri cauzate de schimbările climatice: Nu este cazul; Funcționarea liniei de curățare pentru benzi din oțeluri inoxidabile nu va determina modificări meteoclimatice; la proiectarea halei existente s-au avut în vedere încărcările date de zăpadă, încărcările date de vânt specifice zonei;
* Risc PSI: linia de curățare pentru benzi din oțeluri inoxidabile se va monta în cadrul Secției Tratamente Termice, în hala existentă SBTOI. Menționăm că Linia de degresare DG2 nu introduce riscuri suplimentare din punct de vedere PSI.

## XI.2. Aspecte referitoare la prevenirea şi modul de răspuns pentru cazuri de poluări accidentale:

Se va acționa în conformitate cu prevederile cuprinse în Planul de prevenire şi combatere a poluărilor accidentale. Măsurile cuprinse în acest plan vor fi menționate în contractul de execuție a lucrărilor de construcții proiectate, cu respectarea Legislației românești privind Securitatea şi Sănătatea Muncii (SSM), Paza contra incendiilor, Paza și Protecția Civilă, Regimul deșeurilor şi altele. Se vor respecta prevederile Proiectelor de execuție, a Caietelor de sarcini, a Legilor şi normativelor privind calitatea în construcții.

## XI.3. Aspecte referitoare la închiderea/dezafectarea/demolarea instalației:

Proiectul nu prevede dezafectarea unor instalații.

În cazul încetării definitive a activității instalației sau a unor pârți din instalație, închiderea / demolarea / dezafectarea amplasamentului se va realiza conform Planului de închidere şi de refacere a mediului. Planul va identifica resursele necesare pentru punerea lui în practică şi declararea mijloacelor de asigurare a disponibilității resurselor, indiferent de situația financiară a societății.

Dezafectarea, demolarea instalației și construcției se va face pe baza unui proiect de dezafectare. Societatea va solicita și obține acordul de mediu pentru proiectul de dezafectare aferent activităților cu impact semnificativ asupra mediului.

În cazul închiderii definitive a instalației, operatorul va prezenta autorității de mediu un dosar cu Planul reactualizat al terenurilor aferente instalației și un memoriu asupra stării amplasamentului.

**Planul de închidere** va cuprinde următoarele prevederi:

* **Activități preliminare** de elaborare a următoarelor documentații:
  + proiecte tehnice de închidere și dezafectare a instalației;
  + bilanț de mediu pentru încetarea definitivă a activității, în scopul stabilirii măsurilor şi etapelor prevăzute în continuare, pentru evitarea oricăror riscuri de poluare şi refacerea zonei.
* **Încetarea activității**: se oprește linia de curățare pentru benzi din oțeluri inoxidabile, respectând procedurile specificate în regulamentele de funcționare ale instalației și măsurile de securitate impuse pentru curățarea echipamentelor, conductelor, etc.
* **Activități de curățare** a utilajelor şi echipamentelor, evacuarea produselor și deșeurilor rezultate:
  + se vor goli complet și curata / spăla recipientele în care mai rămân substanțe lichide; substanțele recuperate din instalație se vor depozita temporar pe platformă, în recipiente etanșe; lichidele / solidele recuperate se vor depozita în butoaie / cubitainere sau alte recipiente adecvate tipului de produs, care să asigure condițiile de etanșeitate necesare;
  + deșeurile rezultate se vor elimina prin societăți autorizate.
  + Activități de conservare:
  + Conservarea unor echipamente și/sau instalații se va face pentru o perioadă definită de timp, perioadă ce se va stabili astfel încât durata să nu afecteze stabilitatea fizică a acestora sau să permită degradarea;
  + Conservarea implică toate acele măsuri de curățare și/sau inertizare cerute de specificul echipamentului conservat.
* **Activități de demontare** utilaje, echipamente și instalații auxiliare:
  + demontarea propriu-zisă a utilajelor şi echipamentelor se va face utilizând metode şi tehnici în funcție de tipul, mărimea și destinația ulterioară a utilajului / echipamentului; utilajele metalice de mărime relativ mică (pompe, ventilatoare, vase mai mici) se vor demonta ca atare şi se vor depozita pe platforme betonate;
  + se vor demonta conductele aferente instalațiilor, acestea urmând a fi valorificate, funcție de starea fizică, ca materiale și/sau ca deșeuri feroase / neferoase;
  + se vor demonta instalațiile electrice;
  + uleiurile uzate de la pompe, ventilatoare, separatoare vor fi colectate în butoaie metalice, ce vor fi stocate în magazie, urmând a fi valorificate;
  + utilajele metalice de mari dimensiuni, se vor dezmembra, bucățile de metal rezultate depozitându-se temporar pe platforme betonate, până vor fi valorificate ca deșeuri metalice.
* **Activități de curățare și ecologizare** a amplasamentului:
  + lucrările se vor realiza numai cu firme specializate şi personal calificat, dotat cu echipament specific de protecție și de lucru; în decursul întregului proces de dezafectare se va asigura paza continuă a obiectivului pentru a împiedica furturile;
  + dezafectarea, postutilizarea și refacerea amplasamentului se vor face conform normativelor în vigoare.

Datorită faptului că sunt probabilități foarte mici să se producă o poluare a factorilor de mediu (apă, aer, sol, subsol), refacerea amplasamentului după încetarea activității va consta doar în eliminarea materialelor de construcție, care în momentul respectiv vor deveni deșeuri sau deșeuri reciclabile.

## XI.4. Modalități de refacere a stării inițiale/reabilitare în vederea utilizării ulterioare a terenului

Aceste modalități se vor stabili, dacă va fi cazul, la momentul luării deciziei privind desființarea obiectivului.

# XII. Anexe – Piese desenate

1. Planul de încadrare în zonă a obiectivului și planul de situație, cu modul de planificare a utilizării suprafețelor; formele fizice ale proiectului (planuri, clădiri, alte structuri, materiale de construcție, ș.a.); planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasament):

|  |  |
| --- | --- |
| * + Plan de încadrare în zonă;   + Plan de situație; | * + Plan de amplasament;   + Plan de amplasament linie în hală. |

1. Schemele-flux pentru procesul tehnologic și fazele activității, cu instalațiile de depoluare;
   * Date și parametri generali privind linia DG2.
2. Schema-flux a gestionării deșeurilor.
   * Programul de prevenire și reducere a cantităților de deșeuri generate de OȚELINOX SA nr. 11991 / 24.08.2018.
3. Alte piese (desenate), stabilite de autoritatea publică pentru protecția mediului.
   * Certificat de Urbanism nr. 1129 / 19.11.2018, emis de Primăria Municipiului Târgoviște;
   * Certificatul de atestare a dreptului de proprietate asupra terenurilor Seria M03 Nr. 2978 emis de Ministerul Industriilor la data de 09.07.1996;
   * Fișe cu Date de Securitate pentru preparatele chimice utilizate la curățarea/degresarea benzii (Bonderite C-AK 301; Bonderite C-AD 0688-2);

# XIII. Incidența prevederilor Art. 28 din OUG nr. 57/2007

Pentru proiectele care intră sub incidența prevederilor Art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare, memoriul va fi completat cu următoarele:

1. Descrierea succintă a proiectului și distanța față de aria naturală protejată de interes comunitar, precum şi coordonatele geografice (Stereo 70) ale amplasamentului proiectului. Aceste coordonate vor fi prezentate sub formă de vector în format digital cu referință geografică, în sistem de proiecție națională Stereo 1970 sau de un tabel în format electronic conținând coordonatele conturului (X, Y) în sistem de proiecție națională Stereo 1970: - N/A.
2. Numele şi codul ariei naturale protejate de interes comunitar: - N/A.
3. Prezența și efectivele/suprafețele acoperite de specii şi habitate de interes comunitar în zona proiectului: - N/A.
4. Se va preciza dacă proiectul propus nu are legătură directă cu sau nu este necesar pentru managementul conservării ariei naturale protejate de interes comunitar: - N/A.
5. Se va estima impactul potențial al proiectului asupra speciilor şi habitatelor din aria naturală protejată de interes comunitar: - N/A.
6. Alte informații prevăzute în legislația în vigoare: - N/A.

Nu este cazul. Conform Deciziei etapei de evaluare inițială nr. 477/28.12.2018 emisă de APM Dâmbovița, proiectul propus nu intră sub incidența art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului **nu se află** în arii naturale de interes național / internațional / comunitar.

# XIV. Proiecte care se realizează pe ape sau au legătură cu apele

Pentru proiectele care se realizează pe ape sau au legătură cu apele, memoriul va fi completat cu următoarele informații, conform Planurilor de management bazinale, actualizate: - N/A.

* XIV.1. Localizarea proiectului: - N/A.
  + a) bazinul hidrografic: - N/A.
  + b) cursul de apă: denumirea şi codul cadastral: - N/A.
  + c) corpul de apă (de suprafață și/sau subteran). Denumirea şi codul acestuia, și dacă este puternic modificat: - N/A.
* XIV.2. Indicarea stării ecologice/potențialului ecologic și starea chimică a corpului de apă de suprafață; pentru corpul de apă subteran se vor indica starea cantitativă și starea chimică a corpului de apă: - N/A.
* XIV.3. Indicarea obiectivului / obiectivelor de mediu pentru fiecare corp de apă identificat, cu precizarea excepțiilor aplicate și a termenelor aferente, după caz: - N/A.

# XV. Criteriile prevăzute în Anexa nr. 3 la Legea nr. 292 / 2018

(Criteriile prevăzute în Anexa nr. 3 la Legea nr. 292 / 2018privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informațiilor în conformitate cu punctele III-XIV.)

Nu este cazul.

**Semnătura și ștampila titularului**

|  |  |
| --- | --- |
| **DIRECTOR GENERAL**  **Know Kook PARK** | |
| **Șef EIPP**  **Răzvan CIOMÂRTAN** | **Inginer Ecolog,**  **Nicoleta ZEGHERU** |